उत्तर प्रदेश में राजधानी लखनऊ एवं राज्य के अधिकांश हिस्सों में सोमवार देर रात तेज बारिश और आंधी की वजह से तापमान में गिरावट दर्ज की गई, जिससे लोगों को गर्मी से थोड़ी राहत मिली है। मौसम विभाग के अनुसार अगले एक दो दिनों में और बारिश होने की सम्भावना है। उप्र मौसम विभाग के निदेशक जे. पी. गुप्ता ने बताया कि दिन में आसमान में आंशिक तौर पर बादल छाए रहेंगे, जिससे धूप और गर्मी से थोड़ी राहत मिलेगी। अधिकतम तापमान में दो डिग्री सेल्सियस तक की गिरावट दर्ज की जा सकती है। दिन में कुछ जगहों पर बारिश भी होने की सम्भावना है।